作者：蒋捷
词牌/韵律：大圣乐

paragraphs: 笙月凉边，翠翘双舞，寿仙曲破。
更听得艳拍流星，慢唱寿词初了，群唱莲歌。
主翁楼上披鹤氅，展一笑、微微红透涡。
襟怀好，纵炎官驻伞，长是春和。
千年鼻祖事业，记曾趁雷声飞快梭。
但也曾三径，抚松采菊，随分吟哦。
富贵云浮，荣华风过，淡处还他滋味多。
休辞饮，有碧荷贮酒，深似金荷。